**отчет**

**за дейността на Общински съвет по наркотични вещества и превантивно-информационен център по наркотични вещества – хасково**

**за 2021г.**

1. **Обща информация**

**Общински съвет по наркотични вещества (ОбСНВ) -**  Хасково е учреден през 2005г., като орган за осъществяване на националната и местна политика за ограничаване разпространението и употребата на наркотици.

В състава на ОбСНВ - Хасково са включени представители на Районна прокуратура -Хасково, Районен съд - Хасково, РЗИ -Хасково, отдел „ Закрила на детето “- Дирекция „ Социално подпомагане “ - Хасково,Община Хасково, РУО на МОН - Хасково, ОДМВР - Хасково, Център за психично здраве“ – Хасково, МКБППМН -Хасково, ОП „Младежки център“ - Хасково

Общински съвет по наркотични вещества (ОбСНВ) изпълнява националната и местна политика в областта на злоупотребата с психоактивни вещества. Основна задача на ОбСНВ е осъществяване на координация, ефективно взаимодействие и сътрудничество между институциите, НПО, младежки сдружения и медии в усилията им за ограничаване на разпространението и употребата на наркотични вещества. Съветите по наркотични вещества разработват, осигуряват и координират изпълнението на общинските и национални програми за борба срещу злоупотребата с наркотици.

**Превантивно-информационният център (ПИЦ)**  - Хасково е създаден през 2006 г. и осъществява превантивни дейности и програми на регионално ниво. ПИЦ отговаря за събиране, съхраняване и анализиране на информация от различни институции, работещи по проблема „наркомании“, която е необходима за изготвянето, изпълнението и координирането на общински програми за борба срещу злоупотребата с наркотици.

Главни насоки в работата на ПИЦ-Хасково са превантивно-информационна и обучителна - разработване и осъществяване на превантивни дейности и програми сред различни целеви групи; предлагане на алтернативни форми за осмисляне на свободното време на младите хора; обучения на мултидисциплинарни екипи за превенция употребата на психоактивни вещества; разработване, издаване и разпространение на превантивни и здравно-образователни материали; провеждане на информационни кампании; ПИЦ подкрепя и насочва нуждаещите се към специализирани звена за помощ.

Общинският съвет по наркотичните вещества - Хасково и Превантивно-информационният център към него са създадени и функционират в съответствие с чл. 15, ал. 1 от Закона за контрол върху наркотичните вещества и прекурсорите /ЗКНВП/.

Съгласно чл.15а от ЗКНВП Националният съвет по наркотичните вещества /НСНВ/ контролира и координира дейностите на всички ОбСНВ в страната.

В съответствие с чл.15, ал.1 от ЗКНВП организацията и дейността на ОбСНВ и ПИЦ се определят с Правилника за организацията и дейността на НСНВ.

Финансирането на ОбСНВ и ПИЦ - Хасково е регламентирано с чл.15, ал.4 от ЗКНВП и се извършва със средства от държавния бюджет чрез общинските бюджети като делегирани от държавата дейности.

**С Решение № 528 от 30.07.2020 г. на Министерски съвет е приета Национална стратегия за борба с наркотиците /2020-2024 г./.** Националната стратегия е изготвена в съответствие със Стратегията на ЕС за борба с наркотиците (2013-2020 г.), Плана за действие на ЕС относно наркотиците (2017–2028) и се базира на резултатите от изпълнението на предходните Национални стратегии за борба с наркотиците (2003-2008 г., 2009-2013 г., 2014–2018 г.), надграждайки и доразвивайки основните стратегически цели в тях и съобразявайки се с тенденциите в политиките, лечението и пазара на наркотични вещества.

Стратегията систематизира визията, принципите, стратегическите цели, дейностите, чиято реализация ще доведе до определяне политиката на държавата в борбата с наркотиците. Планирана е като хоризонтална инициатива на 14 министерства и агенции, с водеща роля на министерство на здравеопазването.

Национална стратегия за борба с наркотиците (2020 - 2024 г.) включва пет основни области на действие - ограничаване на предлагането и разпространението на наркотични вещества; ограничаване на търсенето употребата и влиянието на наркотичните вещества и зависимостите върху личното и общественото здраве; повишаване на експертния капацитет за изследвания и обновяване на технологичното оборудване; подобряване на взаимодействието и координация между институциите; усъвършенстване на нормативната база.

Основна цел на Стратегията е да определя, насочва и координира усилията на публичните институции и българското общество към постигането на определените в нея цели. Предлагането, разпространението, търсенето и употребата на наркотични вещества са идентифицирани основни проблеми, на които публичните институции и гражданското общество могат да въздействат по ефективен и ефикасен начин. Те определят приоритетните сфери на въздействие, които си поставя за цел да реализира настоящата стратегия.

Опитът до момента, натрупан от предходните стратегии, както и на други европейски страни показва, че за овладяване на проблема с наркотиците в България е необходимо да се обединят усилията на институциите на национално, регионално и местно ниво и да се съчетаят с усилията на неправителствените организации, медиите и широката общественост. Без съмнение, решаването на проблемите, свързани със злоупотребата и разпространението на наркотични вещества, не може да бъде отговорност на една институция. За тяхното преодоляване са необходими съвместните усилия на цялото общество.

Сред основните акценти в съвместния план за сътрудничество е въвеждането на две национални програми за универсална превенция във всички учебни заведения на територията на област Хасково – съответно в прогимназиален и гимназиален курс.

**ІІ. ПРЕВАНТИВНА ДЕЙНОСТ**

Основните дейности на екипа ОбСНВ и ПИЦ са насочени към превенция употребата на наркотици, чрез активното и целенасочено включване на училището и младите хора в дейности за информиране относно рисковете от употреба на психоактивни вещества, развиване на социални умения и компетенции, формиране на нагласи за здравословен начин на живот, повишаване на гражданската активност, както и предлагане на алтернативна ангажираност за свободното време.

През 2021 г. ситуацията, свързана с пандемията от Covid-19, наложи някои промени в предварително заложените за реализиране дейности. Извънредното положение бе предизвикателство за търсене на нови форми и методи за достигане до целевите групи – ученици, младежи, педагози, родители.

1. **Реализирани дейности**
2. **национални превантивни програми**

През учебната 2020/2021г. Общинският съвет по наркотични вещества и Превантивно-информационният център - Хасково стартираха изпълнение на две Национални програми за превенция употребата на психоактивни вещества превантивна програма „ Кодово име „ Живот “, насочена към ученици 5 -7 клас и превантивна програма „ От връстници за връстници “, насочена към ученици 8 до 11 клас. Основна цел на превантивните програми е предотвратяване употребата на психоактивни вещества и утвърждаване на здравословен начин на живот сред подрастващите.

Програмите са разработени от екипи на Националния център по наркомании, съвместно със специалисти от Превантивно-информационните центрове в страната, и одобрени за прилагане от Министерство на здравеопазването и Министерство на образованието и науката.

И двете програми използват предимно интерактивни методи и подходи и са насочени към развиване на социални и личностни умения и формиране на нагласи за живот, свободен от зависимости.

В Националните превантивни програми, освен обучения на ученици, са предвидени и информационни срещи с родители и учители, което е предпоставка за тяхната ефективност и възможност за обхващане на всички заинтересовани страни в процеса на превенция на рисковото поведение на учениците.

***Цели на програмата***

*Дългосрочна цел:*

Предотвратяване употребата на ПАВ и утвърждаване на здравословен начин на живот.

*Краткосрочни цели:*

- Постигане на промяна на нагласите по отношение на собственото здраве и утвърждаване на здравословен начин на живот.

- Подпомагане процеса на израстване, формиране на идентичност и намиране на смисъл.

- Подкрепа на подрастващите в процеса на взимане на решения и отстояване на натиска на групата.

- Трениране на социални умения и умения за насочване на експериментиращи и/или употребяващи връстници.

- Насочване към алтернативи на употребата.

***Методи, които се използват по време на работа са*** *мозъчна атака, ролева игра, работа в малки групи, дискусия*, *обратна връзка, загряване, времева връзка, затваряне* .

* **Национална програма „ Кодово име „ Живот “**

С подкрепата на училищното ръководство от ОУ „ Св.св.Кирил и Методий “ и ОУ „ Любен Каравелов “, в началото на учебната 2020/2021 г. започна реализирането на Национална програма за превенция на употребата на психоактивни вещества в училищна среда за ученици 5 – 7 клас „ Кодово име „ Живот “. Същата стартира през втория срок на учебната 2020/2021 г. с проведени пет занятия с ученици от 5а клас на ОУ „ Св.св.Кирил и Методий “ и 5а клас. на ОУ „ Любен Каравелов “.

|  |
| --- |
| **Национална превантивна програма: *Кодово име „ Живот “ 2020/2021г.*****Обучения в училищна среда** |
| **5 А клас ОУ “** „ Св.св.Кирил и Методий “ | **5 А клас** ОУ „ Любен Каравелов “ |
| **№** | **Занятие** | **Дата** | **Брой ученици** | **№** | **Занятие** | **Дата** | **Брой ученици** |
| 1. | Правила на групата. Емоции и чувства | 16.02. 21г. | 16 | 1. | Правила на групата. Емоции и чувства | 23.02. 21г. | 17 |
| 2. | Общуване | 23.02. 21г. | 16 | 2. | Общуване | 02.03. 21г. | 17 |
| 3. | Самооценка | 02.03. 21г. | 16 | 3. | Самооценка | 27.04. 21г. | 17 |
| 4. | Влияние на средата | 09.03. 21г. | 16 | 4. | Влияние на средата | 11.05. 21г. | 17 |
| 5. | Електронен свят | 13.04. 21г. | 16 | 5. | Електронен свят | 01.06. 21г. | 17 |

Срещите с учениците от 5а клас на ОУ „ Кирил и Методий “ и 5а клас на ОУ „ Любен Каравелов “ бяха проведени присъствено.

 Поради създалата се пандемична обстановка срещите с родителите нямаше възможност да се проведат присъствено. Връзката се осъществяваше чрез класния ръководител, на който бяха изпратени материалите от двата урока за родители. Информацията беше предадена от класния ръководител до родителите, чрез платформата Школо. От всички родители е получена обратна връзка с име и подпис.

Темите за родители 5 клас:

1. Информация за националната програма за превенция на употребата на наркотични вещества в училищна среда за ученици – 5-7 клас, Анкетни карти и информирани съгласия.
2. Видове ПАВ. Употреба сред учениците в прогимназията.
3. Защитни и рискови фактори, свързани с употребата на ПАВ.

|  |
| --- |
| **Национална превантивна програма: *Кодово име „ Живот “ 2021/2022г.*****Обучения в училищна среда** |
| **6 А клас ОУ** „ Св.св.Кирил и Методий “ | **6 А клас** ОУ „ Любен Каравелов “ |
| **№** | **Занятие** | **Дата** | **Брой ученици** | **№** | **Занятие** | **Дата** | **Брой ученици** |
| 1. | Рисково поведение. Алтер- нативи. | 30.11. 21г. | 16 | 1. | Рисково поведение.Алтер-нативи. | 02.12. 21г. | 17 |

Срещите с родителите на учениците от 6 кл. се осъществиха в електронна среда. На всички бяха изпратени подробно разработени от нас уроци по темите:

1. Лични граници

2. Степен на самостоятелност – контрол и грижа

Предстои занятията за 6 клас да се проведат до края на учебната 2021-2022г.

* **Национална програма за универсална превенция срещу употребата на психоактивни вещества в гимназиален курс „От връстници за връстници“**

През учебната 2020/2021 г. във ФСГ „ Атанас Буров “ и ПГДС „ Цар Иван Асен II “ - Хасково стартира Национална програма за универсална превенция срещу употребата на психоактивни вещества в гимназиален курс „ От връстници за връстници “.

**Дейностите включени в програмата се реализираха на три етапа.**

 ***Първи етап*** *- Набиране на доброволци, сформиране на доброволчески клубове и обучение на доброволците за работа като обучители по Националната програма.*

 На 20- ти и 29.01.2021г. с подкрепата на педагогическия съветник във ФСГ „ Ат.Буров “ и психолога на ПГДС „ Цар Иван Асен II “ се проведоха

информационно-дискусионни срещи с ученици 9,10 клас на ФСГ „ Атанас Буров“ и ПГДС „ Цар Иван Асен II “ за набиране на доброволци.

Сформирани бяха доброволчески клубове в двете гимназии.

- 6 ученици от 9 и 10 клас на ФСГ „ Атанас Буров“ – гр. Хасково

 - 15 ученици от 9 и 10 клас на ПГДС „ Цар Иван Асен II “ – гр. Хасково

Родителите на желаещите да бъдат доброволци бяха накратко запознати с програмата и попълниха бланка „ Информирано съгласие “.

Поради създалата се пандемична обстановка тези срещи нямаше възможност да се проведат присъствено. Връзката се осъществяваше чрез педагогическия съветник и психолога, на който бяха изпратени материалите и разпростанени чрез платформата Школо.

На 25.02 и 01.03.2021 г.- 21 доброволци от посочените гимназии преминаха обучение за работа като обучители, с лектор д-р по психология Сезгин Бекир - 2 дена по 4,5 ч. общо 9ч.

Доброволците бяха обучени по следните теми:

* Психоактивни вещества. Последици от употребата. Зависимост, етапи на формиране на зависимостта, лечение.
* Превенция, видове превантивни програми. Рискови и защитни фактори.
* Национална програма за превенция на употребата на психоактивни вещества в училищна среда за възрастова група 8-11 клас „ От връстници за връстници “.
* Ролята на доброволците.
* Група, правила на групата. Опознаване и сплотяване на групата.
* Личен избор и вземане на решение. Отстояване на натиска на групата.

***Втори етап*** *– Провеждане на пет последователни срещи с ученици от 8 клас (през втори учебен срок на учебната 2020/2021г.) от доброволците, обучени в реализиране на дейностите по програмата, с подкрепата на специалистите от ПИЦ и училищния специалист, определен за работа по Националната програма.*

Проведени бяха по 5 срещи с ученици от 8а клас на ФСГ „ Атанас Буров“ и 8б клас на ПГДС „ Цар Иван Асен II “ - гр.Хасково от доброволците, обучени в реализиране на дейностите по програмата по метода „ Връстници обучават връстници “.

Обучени бяха 23 ученици от 8а клас на ФСГ „ Атанас Буров“ - гр. Хасково и 26 ученици от 8б клас на ПГДС „ Цар Иван Асен II “ - гр.Хасково

Родителите на учениците от тези класове бяха предварително запознати с програмата и попълниха бланка „Информирано съгласие“, с което разрешават децата им да бъдат включени в дейностите по изпълнение на Националната програма.

|  |  |
| --- | --- |
| **8б клас ПГДС „ Цар Иван Асен II “** | **8а клас ФСГ „ Атанас Буров “** |
| **№** | **Занятие** | **Дата** | **Брой ученици** | **№** | **Занятие** | **Дата** | **Брой ученици** |
| 1. | Група. Правила на групата. | 19.04. 2021г. | 26 | 1. | Група. Правила на групата. | 20.04. 2021г- | 23 |
| 2. | Упражнения за опознаване. Групова кохезия – 1част. | 19.04. 2021г. | 26 | 2. | Упражнения за опознаване. Групова кохезия – 1част. | 20.04. 2021г. | 23 |
| 3. | Упражнения за опознаване. Групова кохезия – 2част. | 21.04. 2021г. | 26 | 3. | Упражнения за опознаване. Групова кохезия – 2част. | 18.05. 2021г. | 22 |
| 4. | Личен избор и ввемане на решение. | 17.05-2021г. | 26 | 4. | Личен избор и ввемане на решение | 09.06. 2021г. | 22 |
| 5. | Отстояване натиска на групата. | 14.06. 2021г. | 23 | 5. | Отстояване натиска на групата. | 15.06. 2021г. | 16 |

В началото и в края на обучението бяха попълнени анкетни карти, изготвени от НЦОЗА, с които да се отчете ефективността на превантивната програма, проведена в 8 кл.

Реализирана беше и една креативна дейности - „ Посети Перперикон “ посещение на античния средновековен каменен комплекс, като групова програма за управление на свободното време. В инициативата участваха доброволците от ФСГ „ Атанас Буров “ и ПГДС „ Цар Иван Асен II “ и училищния специалист към тях, съвместно с младежи добролволци от Кърджали и Стара Загора. След посещението на крепостта младежите решаваха казуси и обсъждаха различни рискови поведения, свързани със злоупотребата с наркотични вещества, анаболи, стероиди, интернет зависимост и др. – 27.05.2021г.

***Трети етап*** *- Включва пет последователни срещи с ученици от 9 клас /през втората половина на учебна 2021/2022г. от реализиране на програмата/, от доброволците, обучени в реализиране на дейностите по програмата, с участие на специалисти от ПИЦ и училищния специалист/*

На 7.12.2021г. във ФСГ „ Атанас Буров “ стартирахме с първата среща от трети етап на националната програма „ От връстници за връстници “ с ученици от 9б клас. Темата беше „ Възрастта като предизвикателство – въпросите, които ни вълнуват “.

|  |
| --- |
|  **9а клас ФСГ „ Атанас Буров “**  |
| **Занятие** | **Дата** | **Брой ученици** |
| Възрастта като предизвикателство – въпросите, които ни вълнуват. | 07.02.2021г. | 16 |

Предстои до края на учебната 2021-2022г. провеждане на 5 занятия с 9б клас в ПГДС „Цар Иван Асен II“ и 4 занятия с 9а клас на ФСГ „Ат.Буров“ и занятие с родителите на на тези ученици.

* **Обучения на училищни специалисти**

С приемането на новата Национална стратегия за борба с наркотиците, се разширяват ангажиментите на специалистите от ОбСНВ/ПИЦ в посока превантивна и обучителна дейност на областно ниво.

За постепенното въвеждане на Националните превантивни програми във всички училища в страната, ОбСНВ и ПИЦ имат задължението да обучат училищни екипи от всяко учебно заведение в област Хасково. С помощта на РУО – Хасково бяха определени училищни специалисти, които следва да преминат серия от обучения за работа по Националните програми. Създаден е Регистър на училищата от област Хасково, включени в Националната програма за превенция употребата на психоактивни вещества в училищна среда за ученици 5-7клас и 8-11 клас, в който е включена следната информация: населено място, наименование на училището, име и фамилия на педагогическия специалист, длъжност, тел, e-mail.

 През 2020г. беше проведена /в електронна среда/ Мотивационно-информационната среща за учителите. Предстои до края на 2022 г. всички училищни специалисти, включени в програмата да преминат теоретично и практическо обучения.

1. **ТЕМАТИЧНИ инициативи**
* На 9 февруари 2021 г. за 18-ти път светът отбеляза Международния ден за

безопасен интернет, посветен на безопасността на децата в дигиталния свят. Мотото тази година беше „Заедно за по-добър интернет“. Факт е, че интернет пространството освен място за забавления и информация е и място за престъпления, повечето от които насочени към подрастващите.

По този повод, ПИЦНВ - Хасково организира заснемане и излъчване на интервю по еТВ с доц. д-р Снежана Димитрова, преподавател във Висше училище по сигурност и икономика – Пловдив на тема „ Как да разпознаем фалшивата информация и рисковете, които тя носи за децата и младежите в дигиталното пространство “.

* На 28.05.2021г. ОбСНВ и ПИЦНВ - Хасково награди своите доброволци-абитуриенти за всеотдайната им работа по превенция на рисково поведение, употребата и злоупотребата на наркотични вещества сред младите хора.
* По традиция всяка година по инициатива на Световната здравна организация (СЗО) на 31 май се отбелязва Световния ден без тютюн. Събитието се провежда в страните по целия свят, като се подчертават рисковете за здравето, свързани с употребата на тютюн и се призовава за ефективна политика за намаляване нивата на неговото потребление. За 2021г. мотото за Световния ден без тютюн, определена от СЗО беше „ Реши и се откажи“. По този повод Превантивно-информационен център по наркотични вещества - Хасково, с подкрепата на РЗИ - Хасково проведоха:
* на 31.05. акции във ФСГ „ Атанас Буров “ и ОУ „ Св.св.Кирил и Методий “ - Хасково. Беше направена демонстрация на образователен модел куклата „Сю“, която показва какво количество катран се отделя при изпушване на една цигара; със специален уред се измерваха нивото на карбоксихемоглобин в кръвта и СО в издишвания от пушачите въздух, раздаваха се информационни материали.
* На 01.06.2021г. ПИЦНВ проведе урок в ОУ “Любен Каравелов“. Беше направена демонстрация на образователен модел куклата „ Сю“, разиграха се игри с послания против тютюнопушенето, а на учениците бяха раздадени тематични тетрадки и флаери. Децата бяха поздравени по повод Деня на детето и получиха тематични флагчета.
* По повод 26 юни – Международен ден за борба с наркоманиите и наркотрафика Превантивно-информационният център по наркотични вещества – Хасково гостува в ПГЕТ „ Захари Стоянов “ и СУ „ Неофит Рилски “ в гр. Харманли по покана на МКБППМН – Харманли. Учениците бяха запознати с дейностите на ПИЦНВ, след което д-р Добринов, завеждащ отделение по зависимости в ДПБ - Раднево представи темата „ Що е то дизайнерска дрога? “ - 17.06.2021г.
* По повод 26 юни –Международния ден за борба със злоупотребата и нелегалния трафик на наркотици, Превантивно-информационният център по наркотични вещества – Хасково организира на 22.06.2021г. среща със

 Стефан Бакалов – началник на отдел „Борба с наркотрафика“ в Главна дирекция „Митническо разузнаване и разследване“ на Агенция „Митници“ и неговият екип от Митница Летище София. Пред ученици от всички хасковски гимназии, в спортна зала “Спартак“ екипът на Стефан Бакалов представи своята кауза „Не сте сами“, разказа за пътя и производството на нова дрога, за „мулетата“ и наркобосовете, за печелившите и губещите в бизнеса с дрога. На края на срещата се демонстрираха техники за самозащита и откриване на наркотик с митнически кучета.

* По повод 10-ти октомври - Световен ден на психичното здраве, ПИЦНВ - Хасково проведе тренинг на тема " Младите хора и психичното здраве в един променящ се свят ", с участието на доктор по психология Минчо Николов. В тренингът се включиха ученици от ПГДС „ Цар Иван Асен II “ и ФСГ „ Ат.Буров “ - 11.10. 2021г.
* За поредна година третия четвъртък на м.ноември Превантивно - информационният център по наркотични вещества - Хасково отбеляза Международния ден без тютюнопушене с ученици от IVв клас от СУ “ Св. Паисий Хилендарски“. На срещата учениците получиха специално изработени светлоотразителни гривни с послание „Тютюнопушенето вреди! Бъди разумен Ти! " Раздадени бяха образователни тетрадки с цел превенция на тютюнопушенето, чийто корици са с рисунки на ученици от същото училище, направени по повод 31 май - Световен ден против тютюнопушенето – 18.11.2021г.
* По повод Световен ден за възпоменание жертвите на ПТП беше изработена и представена презентацията „Алкохол, наркотични вещества и ПТП“ в часа на класа във ФСГ „ Атанас Буров “, ПГССТ „Н. Й. Вапцаров“ и ПГДС „ Цар Иван Асен II “ – 19.11.2021г.
* По повод 5-ти декември – Международния ден на доброволеца, ПИЦНВ и доброволците към него посетиха Център за кариерно ориентиране - Хасково. „ Какво е успех? “ „ Нуждаем ли се от помощ, за да повярваме в себе си и да постигнем своите макар и малки успехи? “ „ Достатъчни ли са дарбата и талантът за успеха? “ „ Какви усилия сме готови да положим за да успеем? “ - това бяха темите, по които дискутираха младежите със специалистите от центъра. За всеотдайната си дейност, доброволците получиха благодарствени грамоти и малки награди – 03.12.2021г.
1. **Участие на специалисти от ОбСНВ и ПИЦ в обучения, семинари, конференции и работни срещи, свързани с повишаване на квалификацията и придобиване на специфични знания и умения.**
* Участие в онлайн обучение на тема: „ Услуги за лечение и психо-социална рехабилитация за деца, които употребяват наркотици. Проблеми, възможности , правна рамка “ -25.06.2021г.
* Участие на специалисти от ПИЦ – Хасково в двудневно обучение на тема „ Скрининг, ранни и кратки интервенции “ организирано от НЦОЗА с лектори Александрина Алексова – гл.експерт НЦОЗА и Елмира Нешева – външен експерт – 26. -27.07.2021г.
* Oбучение на екип от специалисти и доброволци от Превантивно-информационните центрове по зависимости от Хасково, Стара Загора и Кърджали. Обучението бе част от Лятна обучителна работилница „Създаваме заЕДНО “ , във връзка с Национална стратегия за борба с наркотиците (2020 - 2024) „ Организиране, провеждане и участие в годишни срещи на младежи доброволци от клубовете към ОбСНВ и ПИЦ “ – 29 - 30. 07.2021г.
* Участие в онлайн работна среща във връзка с реализиране на дейностите по Националната програма 5-7 и 8-11 клас, организирана от НЦОЗА – 07.10.2021г.
* Участие в уебинар по повод Международния ден без тютюнопушене организиран от Министерство на здравеопазването и Асоциация “Родители“ на тема: „Образователна програма за ограничаване на тютюнопушенето сред младите хора“ – 25.11.2021г.
* Участие в онлайн работна среща във връзка с реализиране на дейностите по Националната програма 5 -7 и 8 -11 клас, организирана от НЦОЗА – 26.11.2021г.
* Участие в Петнадесета Национална конференция по проблемите на превенцията на употребата и злоупотребата с наркотични вещества, проведена онлайн - 14.12.2021г.
1. **НАСОЧВАНЕ КЪМ СПЕЦИАЛИЗИРАНИ ЗВЕНА ЗА ПОМОЩ**

През 2021г. 3 младежи и 2 родители са потърсилите съдействие в ОбСНВ - Хасковопо проблеми, свързани с употребата на психоактивни вещества. От специалистите в центъра те получиха информация и насочване към специализирани звена за помощ.

Изготвил: П. Несторова

 /Секретар на ОбСНВ – Хасково/